
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Δημοσίου προς το ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ για τη χορήγηση δανείου ποσού δραχμών 

80.000.000 στο Αστικό ΚΤΕΛ Πατρών . 1 

Δημοσίευση στην Εφημερίδα της Κυβερνήσεως της από 10.10.89 
Σ.Σ.Ε. για τον καθορισμό των όρων αμοιβής και εργασίας των 
χειριστών και βοηθών εκσκαπτικών κλπ. μηχανημάτων Λατο¬ 
μείων Μαρμάρων. 2 

Δημοσίευση στην Εφημερίδα της Κυβερνήσεως της από 11.8.89 
Σ.Σ.Ε. για τον καθορισμό των όρων αμοιβής και εργασίας των 
χειριστών και βοηθών εκσκαπτικών κλπ. Μηχανημάτων - Λατο¬ 
μείων Πέτρας και Χώματος... . .. 3 

Κήρυξη εκτελεστής της αριθ. 43/89 απόφασης του ΔΔΔΔ Αθηνών 
που αφορά τους όρους αμοιβής και εργασίας των μελών του Συλ¬ 
λόγου Προσωπικού ΔΕΗ-ΠΑΠ περιφέρειας Αθηνών - Πειραιά . 4 
Δημοσίευση στην Εφημερίδα της Κυβερνήσεως της από 2.10.89 
ΣΣΕ για τους όρους αμοιβής και εργασίας των εργατοτεχνιτών 


Οικοδόμων και των συναφών κλάδων όλης της χώρας. 5 

Δημοσίευση στην Εφημερίδα της Κυβερνήσεως της από 12.9.89 
ΣΣΕ για τους όρους αμοιβής και εργασίας των εργαζομένων με 
σχέση εργασίας Ιδιωτικού Δικαίου στο Στρατηγείο Διοίκησης 

Ανατολικής Μεσογείου (ΣΔΑΜ) . 6 

Κήρυξη εκτελεστής της 2/89 απόφασης του ΔΔΔΔ Πατρών που 
αφορά τους όρους αμοιβής και εργασίας του προσωπικού που 
ανήκει στο Σωματείο Πολιτικού Προσωπικού Μονίμων Υπαλλή¬ 
λων και Υπαλλήλων με σχέση Ιδιωτικού Δικαίου Πολεμικής Αε¬ 
ροπορίας «Ο ΠΗΓΑΣΟΣ». 7 


Καθορισμός προσωπικού του Ιδρύματος Βρεφονηπιακών Σταθμών 
Αθηνών που εξαιρείται από τις διατάξεις του Νόμου 1735/87 . . 8 
Χαρακτηρισμός ως ιστορικών διατηρητέων μνημείων ΙΝ 3ΙΤ11 α. 
μέρους του μηχανικού εξοπλισμού του κτιρίου Δ10 β. του μηχα¬ 
νικού εξοπλισμού του κτιρίου Δ6 και γ. των εναέριων και υπό¬ 
γειων σωληνώσεων του εργοστασίου Γκαζιού στην Αθήνα. Ορι¬ 
σμός νέων χρήσεων στο σύνολο του συγκροτήματος Γκαζιού που 


έχει χαρακτηρισθεί ως ιστορικός τόπος.' 9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2080361/17102/0025 (1) 


Παροχή της εγγύησης του Δημοσίου προς το ΤΑΧΥΔΡΟΜΙΚΟ ΤΑ¬ 
ΜΙΕΥΤΗΡΙΟ για τη χορήγηση, δανείου ποσού δραχμών 
80.000.000 στο Αστικό ΚΤΕΛ Πατρών. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 


2. Την πράξη του Διοικητή της Τ.Ε. αριθμ. 1608/5.9.89 με την 
οποία επιτρέπεται η δανειοδότηση των Αστικών και Υπεραστικών 
ΚΤΕΛ της χώρας (συμπεριλαμβανομένου και του ΡΟΔΑ) για την κά¬ 
λυψη ταμειακών αναγκών τους. 

3. Την απόφαση του ΔΣ του Ταχ. Ταμιευτηρίου της 1943/ 
12.10.89 συνεδρίασής του με την οποία εγκρίνεται η δανειοδότηση του 
Αστικού ΚΤΕΛ Πατρών με ποσό δραχμών 80.000.000 και καθορίζο¬ 
νται οι όροι και οι προϋποθέσεις της δανειοδότησης αυτής. 

4. Το 36007/3140/6.10.89 έγγραφο του Υπουργείου Μεταφορών 
και Επικοινωνιών το οποίο μεταξύ των άλλων εγκρίνει την προαναφερό- 
μενη δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταχυδρομικό 
Ταμιευτήριο για τη χορήγηση δανείου προς το Αστικό ΚΤΕΛ Πατρών 
ποσού δραχμών ογδόντα εκατομμυρίων (80.000.000) για την κάλυψη 
ταμιακών αναγκών του. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην 1608/5.9.89 Πράξη του Διοικητή 
της Τ.Ε., στην απόφαση του Δ.Σ. του Ταχ. Ταμιευτηρίου της 1943/ 
12.10.89 συνεδρίασής του και το 36007/3140/6.10.89 έγγραφο 
του Υπουργείου Μεταφορών και Επικοινωνιών. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεαμης δόσης ή μέρους αυτής 
ενδιαμέσων τόκων ή τόκων υπηρημερίας του δανείου αυτού, να κατα¬ 
βάλουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία ΔΟΥ στο λογ/ 
σμό Νο 555 σύμφωνα με τη διάταξη του Π.Δ/τος αριθ. 16/1989 
(ΦΕΚ 6/1989 τ.Α’) και τις οδηγίες της εγκυκλίου μας αριθ. 98348/ 
2945/8.8.79. 

Το Ταχυδρομικό Ταμιευτήριο παρακαλείται να μας στείλει αντί¬ 
γραφο των συμβάσεων που θα υπογράψει με το Αστικό ΚΤΕΛ Πατρών, 
πίνακα τοκοχρεωλυτικής εξόφλησης του εν λόγω δανείου και να μας 
ενημερώνει για την πορεία της εξυπηρέτησης του δανείου. 

Το Αστικό ΚΤΕΛ Πατρών παρακαλείται να φροντίζει για την εμπρό¬ 
θεσμη εξόφληση του εν λόγω δανείου. ' 

Η Διεύθυνση Συγκοινωνιών Πατρών προς την οποία κοινοποιείται η 
παρούσα απόφαση παρακαλείται για την παρακολούθηση εκ μέρους του 
δανειολήπτη των όρων της παραπάνω απόφασης του Ταχ. Ταμιευτη¬ 
ρίου και του 36007/3140/6.10.89 εγγράφου του Υπουργείου Μετα¬ 
φορών και Επικοινωνιών. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει το Ταχ. Ταμιευτήριο και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Οκτωβρίου 1989 

Ο ΥΠΟΥΡΓΟΣ 

Γ. ΑΓΑΠΗΤΟΣ 
-♦- 

Αριθ. 18351 (2) 

Δημοσίευση στην Εφημερίδα της Κυβερνήσεως της από 10.10.89 

Σ.Σ.Ε. για τον καθορισμό των όρων αμοιβής και εργασίας των χειρι¬ 
στών και βοηθών εκσκαπτικών κλπ. μηχανημάτων Λατομείων 

Μαρμάρων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιό πάνω ΣΣΕ, 
η οποία μας κατατέθηκε την 12.10.89 και συντάχθηκε το υπ’ αρ. 
258/89 πρακτικό καταθέσεως, της οποίας το περιεχόμενο έχει ως 
εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Για τον καθορισμό των όρων αμοιβής και εργασίας των Χειριστών 
και Βοηθών εκσκαπτικών κλπ. Μηχανημάτων Λατομείων Μαρμά¬ 
ρων. 

Στην Αθήνα σήμερα την 10η Οκτωβρίου 1989 ημέρα Τρίτη, ανά¬ 
μεσα στους: 1) Ομοσπονδία Σωματείων Μαρμάρων Ελλάδος, που εκ¬ 
προσωπείται νόμιμα από τον Ευάγγελο Χαϊδά Πρόεδρο αυτής και τον 
Βασίλειο Γρίβα Γεν. Γραμματέα αυτής, 2) Πανελλήνιο Σύνδεσμο Λατο¬ 
μικών, Βιομηχανικών, Εξαγωγικών Επιχειρήσεων Μαρμάρου, που εκ¬ 
προσωπείται νόμιμα από τον Ιωάννη Δέμπα Πρόεδρο αυτού και από την 
άλλη πλευρά την Ομοσπονδία Χειριστών Μηχανοδηγών και Γεωτρυπα- 
νιστών Ελλάδος, που εκπροσωπείται νόμιμα από τους Σταμάτιο Σαρρή 
και Χρήστο Τσίντζα, Πρόεδρο και Αντιπρόεδρο αντίστοιχα αυτής, όλων 
των παραπάνω νομίμως εξουσιοδοτημένων για την υπογραφή της πα¬ 
ρούσας ΣΣΕ, συμφωνήθηκαν τα ακόλουθα: 

1. Στις διατάξεις της παρούσας Σύμβασης υπάγονται οι Χειριστές 
και οι Βοηθοί Χειριστώ; εκσκαπτικών, ανυψωτικών, φορτωτικών, γεω- 
τρητικών και Χωματουργικών εν γένει μηχανημάτων που απασχολού¬ 
νται στα λατομεία Μαρμάρου. 

Επίστης στις διατάξεις της παρούσας υπάγονται και οι Χειριστές που 
απασχολούνται στην διακίνηση Λατομικών Προϊόντων (φόρτωση, εκ- 
φόρτωση και μεταφορά) ανεξάρτητα αν αυτή γίνεται σε αυτοτελείς Λα¬ 
τομικές Επιχειρήσεις ή σε Βιομηχανικούς Χώρους (όπως προβλέπεται 
αυτό από την υπ’ αριθμ. 2/83 απόφαση του Δ.Δ.Δ.Δ. Αθηνών). 

2. ΒΑΣΙΚΟΙ ΜΙΣΘΟΙ ΚΑΙ ΗΜΕΡΟΜΙΣΘΙΑ: 

Τα κατώτατα όρια των μηνιαίων μισθών και ημερομισθίων των πιό 
πάνω μισθωτών καθορίζονται με την παρούσα από 1.1.1989 ως εξής: 

Για τους Αδειούχους Χειριστές μηνιαίος μισθός δρχ. 81.100. 

Για τους Βοηθούς Χειριστών Ημερομίσθιο δρχ. 2.600. 

ΕΠΙΔΟΜΑΤΑ: 

3. ΕΠΙΔΟΜΑ ΤΡΙΕΤΙΩΝ: Στους παραπάνω χορηγείται Επίδομα 
Πολυετίας εκ ποσοστού 10% για κάθε τριετία και μέχρι τέσσερεις (4) 
τριετίες και ποσοστού 5% για την πέμπτη τριετία. 

Σε εργασιακές σχέσεις διάρκειας μικρότερης από ένα μήνα καθορίζε¬ 
ται ημερομίσθιο ίσο προς το 1/22 του πιό πάνω μισθού προσαυξημένου 
με το Επίδομα Τριετιών της αναλόγου περιπτώαεως και των λοιπών δι¬ 
καιούμενων Επιδομάτων. 

Σαν χρόνος προϋπηρεσίας για την αναγνώριση των τριετιών, υπολο¬ 
γίζεται ο χρόνος που διανύθηκε από την είσοδο στον Κλάδο. Δηλαδή 
από την απόκτηση Αδειας Χειριστού και δύο πλήρη χρόνια πριν της 
αποκτήσεως της αδείας Χειριστού με την ειδικότητα του Βοηθού (όπως 
τούτο προβλέπεται και από το Π.Δ. 22/76 για την απόκτηση Αδείας 
Χειριστού) και με την προϋπόθεση ότι έχουν πραγματοποιήσει οι ενδια¬ 
φερόμενοι τουλάχιστον (300) ημερομίσθια - με τις παραπάνω ειδικότη¬ 
τες - για κάθε τριετία, αλλιώς από την συμπλήρωση (300) ημερομι¬ 
σθίων και (1.500) ημερομισθίων εν συνόλω για την κάλυψη των'πέντε 
(5) τριετιών. 

4. Ο αριθμός των στην παρ. 3 πραγματοποιημένων ημερομισθίων θ’ 
αποδεικνύεται από τα στα Ασφαλιστικά Βιβλιάρια των εργαζομένων 


επικεκολλημένα ένσημα σε οποιονδήποτε εργοδότη και στις περιπτώ¬ 
σεις που αφορούν εργασίες εκτός ασφαλιστικής περιοχής ή εργασίες 
εκτός Ελλάδος, θ’ αποδεικνύεται με Βεβαιώσεις των εργοδοτών. 

5. ΕΠΙΔΟΜΑ ΓΑΜΟΥ: Σε όλους τους εγγάμους μισθωτούς της πα¬ 
ρούσας Σύμβασης παρέχεται Επίδομα Γάμου εκ ποσοστού 10%. 

Τα παραπάνω επιδόματα των παραγρ. (3) και (5) πολυετίας και Γά¬ 
μου υπολογίζονται στο στρογγυλό ποσόν των εξήντα χιλιάδων 
(60.000) δρχ. μηνιαίως για τους Χειριστές και στις (2.000) δρχ. ημε- 
ρηαίως για του Βοηθούς. Τα παραπάνω ποσά προσαυξάνονται με τις 
Α.Τ.Α. που χορηγήθηκαν από 1.5.1989 1% και τις Α.Τ.Α. που θα χο¬ 
ρηγηθούν την 1.9.1989 και εκείθεν. 

6. ΕΠΙΔΟΜΑ ΕΙΔΙΚΩΝ ΣΥΝΘΗΚΩΝ: 

Σε όλους τους Χειριστές και Βοηθούς της παρούσας χορηγείται Επί¬ 
δομα Ειδικών Συνθηκών εκ ποσοστού 15%. 

7. ΕΠΙΔΟΜΑ ΒΑΡΕΩΝ ΜΗΧΑΝΗΜΑΤΩΝ: 

α) Στους Χειριστές που χειρίζονται Βαρέα Μηχανήματα με ιπποδύ¬ 
ναμη άνω των 250 και μέχρι 400 ίππους καταβάλλεται Επίδομα 
Υπευθυνότητος Βαρέων Μηχανημάτων εκ ποσοστού 5%. 

β) Στους Χειριστές που χειρίζονται Υπερβαρέα Μηχανήματα με ιπ¬ 
ποδύναμη άνω των 400 ίππων καταβάλλεται Επίδομα υπευθυνότητος 
Υπερβαρέων Μηχανημάτων εκ ποσοστού 10%. 

Τα παραπάνω επιδόματα των παραγράφων (6) και (7) δηλαδή Ειδι¬ 
κών Συνθηκών και Βαρέων και υπερβαρέων Μηχανημάτων υπολογίζο¬ 
νται επί στρογγυλού ποσού των (50.000) δρχ. μηνιαίως για τους Χειρι¬ 
στές και στις (1.800) δρχ. ημερησίως για τους Βοηθούς Χειριστών. 

8. ΔΙΟΡΘΩΤΙΚΑ ΠΟΣΑ ΚΑΙ ΑΤΑ: Διευκρινίζεται ότι για την δια¬ 
μόρφωση του παραπάνω βασικού μηνιαίου μισθού και ημερομισθίου 
των μισθωτών της παρούσας έχουν συνυπολογισθεί τα διορθωτικά ποσά 
και όλες οι ΑΤΑ που χορηγήθηκαν από την 1.1.1982 μέχρι και την 
1.1.1989 (για το Α' τετράμηνο του 1989) όπως και όλες οι ρυθμίσεις 
που έγιναν με ΣΣΕ και με Δ.Α. μέσα στο παραπάνω χρονικό διάστημα. 
Στις συνολικές μηνιαίες αποδοχές των Χειριστών και Βοηθών, όπως 
διαμορφώνονται με την παρούσα, θα καταβληθούν και οι ΑΤΑ που θα 
χορηγηθούν από 1.5.1989 και εκείθεν και στα διευρυμένα Κλιμάκια 
που θα καθορίζονται κάθε φορά με Υπουργικές αποφάσεις ή άλλες Διοι¬ 
κητικές Πράξεις, καθώς και κάθε άλλη αύξηση που θα δοθεί μέχρι να 
γίνει νέα ρύθμιση με ΣΣΕ ή Δ.Α. μεταξύ των παραπάνω εργοδοτικών 
Οργανώσεων και της Ομοσπονδίας Χειριστών Μηχανοδηγών και Γεω- 
τρυπανιστών Ελλάδος. 

9. ΓΑΛΑ: 

Οι εργοδότες Υποχρεούνται να χορηγούν σε όλους τους μισθωτούς 
της παρούσας για κάθε εργάσιμη ημέρα μια μπουκάλα Γάλα 640 γραμ¬ 
μαρίων ή το αντίτιμο αυτής σε δραχμές για την προμήθειά του. 

10. ΑΤΟΜΙΚΑ ΕΙΔΗ ΠΡΟΣΤΑΣΙΑΣ: 

Οι εργοδότες υποχρεούνται να χορηγούν σε όλους τους μισθωτούς 
της παρούσας όλα τα Ατομικά Είδη προστασίας που προβλέπονται από 
το άρθρο (8) παρ. (1) του Κανονισμού Μεταλλευτικών και Λατομικών 
Εργασιών (Υπουργικές Αποφάσεις και Εγκρίσεις 11-5η/Φ/17402 και 
ακόμα ένα δερμάτινο ή πλαστικό σακκάκι ή ένα Τζάκετ εξ υφάσματος 
κάθε δύο χρόνια ή το αντίτιμο αυτού για την προμήθειά του. 

11. ΑΔΕΙΑ ΓΑΜΟΥ: 

Οι εργοδότες υποχρεούνται στην χορήγηση Αδείας Γάμου σε όλους 
τους παραπάνω μισθωτούς που πρόκειται νά παντρευθούν εκ (5) πέντε 
ημερών, με πλήρεις αποδοχές η οποία δεν συμψηφίζεται με την χορη- 
γουμένη από τον Νόμον υποχρεωτική Κανονική Άδεια. 

12. ΕΒΔΟΜΑΔΙΑΙΑ ΕΡΓΑΣΙΑ-ΥΠΕΡΕΡΓΑΣΙΑ-ΥΠΕΡΩΡΙΑ: 

Η εργασία των παραπάνω μισθωτών καθορίζεται με την παρούσα σε 
40 ώρες και σε πενθήμερη απασχόληση από Δευτέρα μέχρι και Παρα¬ 
σκευή. 

Η Ασφαλιστική κάλυψη όμως των μισθωτών θα συνεχίσει να γίνεται 
για (6) ημέρες την εβδομάδα. 

Για την εξεύρεση του ωρομισθίου της κάθε κατηγορίας των μισθω¬ 
τών της παρούσας, για τον υπολογισμό της προσαυξήσεως της υπερερ- 
γασίας και της υπερωρίας, όταν πραγματοποιηθεί τέτοια εργασία, ισχύ¬ 
ουν οι κοινές προς τούτο διατάξεις. 

13. ΚΥΡΙΑΚΕΣ ΚΑΙ ΑΡΓΙΕΣ: 

Για εργασία κατά τις Κυριακές και τις Αργίες, που έχουν καθορισθεί 
από τον Νόμο, όσοι από τους παραπάνω μισθωτούς αμείβονται με μισθό 
δικαιούνται το 1/22 αυτών, προσαυξημένο κατά 75%. Οι αμειβόμενοι 
με ημερομίσθιο δικαιούνται ένα ημερομίσθιο προσαυξημένο κατά 75%. 

Επίσης με την παρούσα Σύμβαση καθορίζεται ότι μεταξύ των καθιε¬ 
ρωμένων νομίμων αργιών θα συμπεριλαμβάνεται και η εορτή του 

ΑΓΙΟΥ ΠΝΕΥΜΑΤΟΣ, σαν ημέρα εορτασμού του Κλάδο» των χειρι¬ 
στών και βοηθών Μηχανημάτων. 

Σε περίπτωση που θα εργασθούν κατά την ημέρα αυτή οι μισθωτοί 
της παρούσας θα δικαιούνται τις προσαυξήσεις που προβλέπονται με την 
παρούσα για τις καθιερωμένες αργίες. 

14. ΕΠΑΝΔΡΩΣΗ ΜΗΧΑΝΗΜΑΤΩΝ ΜΕ ΒΟΗΘΟΥΣ: 

Οι εργοδότες υποχρεούνται στην επάνδρωση των μηχανημάτων με 
Βοηθούς χειριστών όπου και όπως προβλέπεται τούτο από τα άρθρα 34 
και 35 του εν ισχύ Νέου Κανονισμού Μεταλλευτικών και Λατομικών ερ¬ 
γασιών. 

15. ΠΛΗΡΩΜΗ ΤΩΝ ΜΙΣΘΩΤΩΝ - ΕΞΟΦΛΗΤΙΚΕΣ ΑΠΟΔΕΙ¬ 
ΞΕΙΣ: 

Η πληρωμή των μισθωτών της παρούσας θα γίνεται με εξοφλητικές 
αποδείξεις που θα περιέχουν αναλυτικά τις αποδοχές τους ως και τις 
κάθε είδους κρατήσεις. 

16. ΑΠΟΛΥΣΕΙΣ ΜΙΣΘΩΤΩΝ: 

Σε περίπτωση απόλυσης χειριστού ή βοηθού οι εργοδότες υποχρεού- 
νται στην άμεση εξόφληση κάθε οφειλομένου ποσού και στην παράδοση 
του Βιβλιαρίου ΙΚΑ πλήρως ενημερωμένου μέχρι του τέλους του προη¬ 
γουμένου της απόλυσης μηνός. 

17. ΦΑΡΜΑΚΕΙΟ - ΠΡΩΤΕΣ ΒΟΗΘΕΙΕΣ: 

Οι εργοδότες υποχρεούνται να διατηρούν στους τόπους εργασίας και 
σε πλήρη ετοιμότητα άπαντα τα προβλεπόμενα από τα άρθρα 9, 10 και 
34 του Νέου Κανονισμού Μεταλλευτικών και Λατομικών Εργασιών για 
την άμεση αντιμετώπιση ατυχημάτων και ασθενειών των παραπάνω μι¬ 
σθωτών. 

18. ΣΥΝΔΙΚΑΛΙΣΤΙΚΗ ΕΙΣΦΟΡΑ: Στα εργοτάξια που ο αριθμός 
των απασχολουμένων είναι τουλάχιστον δέκα (10) άτομα οι εργοδότες 
υποχρεούνται στην παρακράτηση ποσοστού (1 %ο) ένα επί τοις χιλίοις 
από τις συνολικές μηνιαίες αποδοχές των εργαζομένων χειριστών και 
βοηθών μηχανημάτων σαν συνδικαλιστική εισφορά υπέρ της Ομοσπον¬ 
δίας Χειριστών Μηχανοδηγών και Γεωτρυπανιστών Ελλάδος. 

Το ποσό που θα προκύπτει από την παραπάνω παρακράτηση, κάθε 
ημερολογιακό τρίμηνο και μέχρι την 15η ημέρα του επομένου μηνός 
μετά το τρίμηνο, θα κατατίθεται στον λογαριασμό της Ομοσπονδίας 
στην Εθνική Τράπεζα της Ελλάδος (Κεντρικό Κατάστημα) με αριθμό 
482346-05. 

Οι εργαζόμενοι χειριστές και βοηθοί έχουν το δικαίωμα με Δήλωσή 
τους προς τον εργοδότη τους ν’ αρνηθούν την παραπάνω παρακράτηση 
της εισφοράς. 

19. ΣΧΟΛΗ ΕΚΠΑΙΔΕΥΣΗΣ ΚΑΙ ΜΕΤΕΚΠΑΙΔΕΥΣΗΣ ΒΟΗ¬ 
ΘΩΝ ΚΑΙ ΧΕΙΡΙΣΤΩΝ: 

Συμφωνείται μεταξύ των συμβαλλομένων μερών ότι θα γίνει κοινή 
και συντονισμένη προσπάθεια προς τον ΟΑΕΔ να ιδρυθούν και να λει¬ 
τουργήσουν Σχολές εκπαιδεύσεως και επιμορφώσεως των χειριστών 
και βοηθών, σε όλα τα διαμερίσματα της Χώρας, με σκοπό και στόχο 
την πιο πλήρη τεχνική κατάρτιση, τόσο στα εν χρήσει Μηχανήματα όσο 
και στη νέα τεχνολογία, των αδειούχων χειριστών και των βοηθών μη¬ 
χανημάτων που θα έχουν προϋπηρεσία βοηθού τουλάχιστον (600) ημε¬ 
ρομισθίων ή κατά το ήμισυ βοηθού χειριστού και το υπόλοιπο ήμισυ 
υπηρεσία σε Συνεργείο επισκευών μηχανημάτων, όσο και των Αδειού¬ 
χων χειριστών μιας Ομάδας μηχανημάτων σε άλλη Ομάδα. 

Οι λεπτομέρειες και τα προσόντα που θα απαιτηθούν γι’ αυτούς που 
θα έχουν το δικαίωμα εισαγωγής στις Σχολές ως και ο χρόνος εκπαί¬ 
δευσής των, θα κανονισθούν με κοινές συναντήσεις εκπροσώπων των ερ¬ 
γοδοτών, των εργαζομένων και των υπηρεσιακών παραγόντων του 
ΟΑΕΔ. 

Θεωρείται επιβεβλημένη η παραπάνω ίδρυση και λειτουργία των 
Σχολών, τόσο για την καλή χρήση και την συντήρηση των μηχανημά¬ 
των και την αποφυγή αναίτιων φθορών, που συνεπάγεται σοβαροτάτη 
ζημία για την εν γένει Εθνική Οικονομία, όσο και για την αύξηση της 
αποδοτικότητας αυτών. 

Το Επίδομα Μετεκπαίδευσης και Επιμόρφωσης των ευδοκίμως εξερ- 
χομένων από τις Σχολές χειριστών, θα κανονισθεί με νέα συμφωνία με¬ 
ταξύ των Οργανώσεων εργαζομένων και εργοδοτών, όταν θ’ αρχίσει η 
λειτουργία των Σχολών. 

20. Τυχόν καταβαλλόμενες αποδοχές ανώτερες και όροι εργασίας 
ευνοϊκότεροι από αυτούς που καθορίζονται με την παρούσα δεν μειώνο¬ 
νται και δεν αλλάζουν. 

21. Παροχές καταβαλλόμενες με μορφή Επιδομάτων παραγωγής ή 
καλής αποδόσεως δεν συμψηφίζονται με τις αυξήσεις που χορηγούνται 
με την παρούσα. 


22. Η ισχύς της παρούσας Συλλογικής Σύμβασης Εργασίας με τις εν 
αυτή ρυθμίσεις αρχίζει από 1.1.1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 19 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αρ, 18352 (3) 

Δημοσίευση στην Εφημερίδα της Κυβερνήσεως της από 11.8.89 

Σ.Σ.Ε. για τον καθορισμό των όρων αμοιβής και εργασίας των χειρι¬ 
στών και βοηθών εκσκαπτικών κλπ. Μηχανημάτων - Λατομείων 

Πέτρας και Χώματος. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 6.10.89 και συντάχθηκε το υπ’ αρ. 
255/89 πρακτικό καταθέσεως, της οποίας το περιεχόμενο έχει ως 

εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Για τον καθορισμό των όρων αμοιβής και εργασίας των Χειριστών 
και Βοηθών εκσκαπτικών κλπ. Μηχανημάτων - Λατομείων Πέτρας και 
Χώματος. 

Στην Αθήνα σήμερα την 11 Αυγούστου 1989 ημέρα Παρασκευή 
ανάμεσα στον Σύνδεσμο Βιομηχανικών Λατομικών Επιχειρήσεων Ελ¬ 
λάδος που εκπροσωπείται νόμιμα από τον Πρόεδρο αυτού Κώστα Πα- 
παγεωργάκη και από την άλλη πλευρά την Ομοσπονδία Χειριστών Μη¬ 
χανοδηγών και Γεωτρυπανιστών Ελλάδος, που εκπροσωπείται νόμιμα 
από τους Σταμάτιο Σαρρή και Χρήστο Τσίντζα, Πρόεδρο και Αντιπρόε¬ 
δρο αυτής αντίστοιχα, όλων των παραπάνω νομίμως εξουσιοδοτουμέ- 
νων για την υπογραφή της παρούσας ΣΣΕ, συμφωνήθηκαν τα ακό¬ 
λουθα: 

1. Στις διατάξεις της παρούσας Σύμβασης υπάγονται οι Χειριστές 
και οι Βοηθοί Χειριστών εκσκαπτικών, ανυψωτικών, φορτωτικών, γεω- 
τρητικών, Αντλιών εκτοξεύσεως ετοίμου Σκυροδέματος και χωματουρ- 
γικών εν γένει Μηχανημάτων που απασχολούνται στα Λατομεία Πέ¬ 
τρας ή χώματος (χωματερές), Σπαστηροτριβεία, Ασβεστοποιεία και 
πάσης φύσεως Λατομικές εργασίες (πλην Μεταλλείων). 

Επίσης στις διατάξεις της παρούσας υπάγονται και οι Χειριστές και οι 
Βοηθοί Χειριστών που απασχολούνται στην διακίνηση Λατομικών Προ¬ 
ϊόντων (φόρτωση, εκφόρτωση, μεταφορά) ανεξάρτητα αν αυτή γίνεται 
σε αυτοτελείς Λατομικές Επιχειρήσεις ή σε Βιομηχανικούς Χώρους 
(όπως προβλέπεται αυτό από την υπ’ αριθμ. 2/83 απόφαση του 
Δ.Δ.Δ.Δ. Αθηνών). 

2. ΒΑΣΙΚΟΙ ΜΙΣΘΟΙ ΚΑΙ ΗΜΕΡΟΜΙΣΘΙΑ: 

Τα κατώτατα όρια των μηνιαίων μισθών και ημερομισθίων των πιο 
πάνω μισθωτών καθορίζονται με την παρούσα από 1.1.1989 ως εξής: 
Για τους Αδειούχους Χειριστές μηνιαίος μισθός δρχ. 81.100 

Για τους Βοηθούς Χειριστών Ημερομίσθιο δρχ. 2.600 

ΕΠΙΔΟΜΑΤΑ 

3. ΕΠΙΔΟΜΑ ΤΡΙΕΤΙΩΝ: Στους παραπάνω Χειριστές χορηγείται 
Επίδομα Πολυετίας εκ ποσοστού 10% για κάθε τριετία και μέχρι τέσσε¬ 
ρεις (4) τριετίες και ποσοστού 5% για την πέμπτη τριετία. 

Σε εργασιακές σχέσεις διάρκειας μικρότερης από ένα μήνα καθορίζε¬ 
ται ημερομίσθιο ίσο προς το 1 /22 του πιο πάνω μισθού προσαυξημένου 
με το Επίδομα τριετιών της αναλόγου περιπτώσεως και των λοιπών δι- 
καιουμένων Επιδομάτων. 

Σαν χρόνος προϋπηρεσίας για την αναγνώριση των τριετιών, υπολο¬ 
γίζεται ο χρόνος που διανύθηκε από την είσοδο στον 'Κλάδο. Δηλαδή 
από την απόκτηση Αδειας Χειριστού και δύο πλήρη χρόνια πριν της 
αποκτήσεως της αδείας Χειριστού με την ειδικότητα του Βοηθού (όπως 
τούτο προβλέπεται και από το Π.Δ. 22/76 για την απόκτηση Αδειας 
Χειριστού) και με την προϋπόθεση ότι έχουν πραγματοποιήσει οι ενδια¬ 
φερόμενοι τουλάχιστον (300) ημερομίσθια - με τις παραπάνω ειδικότη¬ 
τες - για κάθε τριετία, αλλιώς από την συμπλήρωση (300) ημερομι¬ 
σθίων και (1.500) ημερομισθίων εν συνόλω για την κάλυψη των πέντε 

(5) τριετιών. 

4. 0 αριθμός των στην παρ. 3 πραγματοποιημένων ημερομισθίων θ’ 
αποδεικνύεται από τα στα Ασφαλισιτχά Βιβλιάρια των εργαζομένων 
επιχεκολλημένα ένσημα σε οποιονδήποτε εργοδότη και στις περιπτώ¬ 
σεις που αφορούν εργασίες εκτός ασφαλιστικής περιοχής ή εργασίες 
εκτός Ελλάδος, θ’ αποδεικνύεται με Βεβαιώσεις των εργοδοτών. 

5. ΕΠΙΔΟΜΑ ΓΑΜΟΤ: Σε όλους τους εγγάμους μισθωτούς της πα¬ 
ρούσας Σύμβασης παρέχεται Επίδομα Γάμου εκ ποσοστού 10%. 

Τα παραπάνω επιδόματα των παραγρ. (3) και (5) πολυετίας και Γά¬ 
μου υπολογίζονται στο στρογγυλό ποσό των εξήντα χιλιάδων (60.000) 
δρχ. μηνιαίως για τους Χειριστές και στις (2.000) δρχ. ημερησίως για 
τους Βοηθούς. Τα παραπάνω ποσά προσαυξάνονται με τις Α.Τ.Α. που 
χορηγήθηκαν από 1.5.1989 1% και τις Α.Τ.Α. που θα χορηγηθούν 
την 1.9.1989 και εκείθεν. 

6. ΕΠΙΔΟΜΑ ΕΙΔΙΚΩΝ ΣΥΝΘΗΚΩΝ: 

Σε όλους τους Χειριστές και Βοηθούς της παρούσας χορηγείται Επί¬ 
δομα Ειδικών Συνθηκών εκ ποσοστού 15%. 

7. ΕΠΙΔΟΜΑ ΒΑΡΕΩΝ ΜΗΧΑΝΗΜΑΤΩΝ: 

α) Στους Χειριστές που χειρίζονται Βαρέα Μηχανήματα με ιπποδύ¬ 
ναμη άνω των 250 και μέχρι 400 ίππους καταβάλλεται Επίδομα 
Υπευθυνότητος Βαρέων Μηχανημάτων εκ ποσοστού 5%. 

β) Στους Χειριστές που χειρίζονται Υπερβαρέα Μηχανήματα με ιπ¬ 
ποδύναμη άνω των 400 ίππων καταβάλλεται Επίδομα υπευθυνότητος 
Υπερβαρέων Μηχανημάτων εκ ποσοστού 10%. 

Τα παραπάνω επιδόματα των παραγράφων (6) και (7) δηλαδή Ειδι¬ 
κών Συνθηκών και Βαρέων και υπερβαρέων Μηχανημάτων υπολογίζο¬ 
νται επί στρογγυλού ποσού των (50,000) δρχ. μηνιαίως για τους Χειρι¬ 
στές και στις (1.800) δρχ. ημερησίως για τους Βοηθούς Χειριστών. 

8. ΔΙΟΡΘΩΤΙΚΑ ΠΟΣΑ ΚΑΙ ΑΤΑ: Διευκρινίζεται ότι για την δια¬ 
μόρφωση του παραπάνω βασικού μηνιαίου μισθού και ημερομισθίου 
των μισθωτών της παρούσας έχουν συνυπολογισθεί τα διορθωτικά ποσά 
και όλες οι ΑΤΑ που χορηγήθηκαν από την 1.1.1982 μέχρι και την 
1.1.1989 (για το Α' τετράμηνο του 1989) όπως και όλες οι ρυθμίσεις 
που έγιναν με ΣΣΕ και με Δ,Α. μέσα στο παραπάνω χρονικό διάστημα. 
Στις συνολικές μηνιαίες αποδοχές των Χειριστών και Βοηθών, όπως 
διαμορφώνονται με την παρούσα, θα καταβληθούν και οι ΑΤΑ που θα 
χορηγηθούν από 1.5.1989 και εκείθεν και στα διευρυμένα Κλιμάκια 
που θα καθορίζονται κάθε φορά με Υπουργικές αποφάσεις ή άλλες Διοι¬ 
κητικές Πράξεις, καθώς και κάθε άλλη αύξηση που θα δοθεί μέχρι να 
γίνει νέα ρύθμιση με ΣΣΕ ή Δ,Α. μεταξύ των παραπάνω εργοδοτικών 
Οργανώσεων και της Ομοσπονδίας Χειριστών Μηχανοδηγέ και ρ εω . 
τρυπανιστούν Ελλάδος. 

9. ΓΑΛΑ: 

Οι εργοδότες υποχρεούνται να χορηγούν σε όλους τους μισθωτούς 
της παρούσας για κάθε εργάσιμη ημέρα μια μπουκάλα Γάλα 640 γραμ¬ 
μαρίων ή το αντίτιμο αυτής σε δραχμές. 

10. ΑΤΟΜΙΚΑ ΕΙΔΗ ΠΡΟΣΤΑΣΙΑΣ: 

Οι εργοδότες υποχρεούνται να χορηγούν σε όλους τους μισθωτούς 
της παρούσας όλα τα Ατομικά Είδη προστασίας που προβλέπονται από 
το άρθρο (8) παρ. (1) του Κανονισμού Μεταλλευτικών και Λατομικών 
Εργασιών (Υπουργικές Αποφάσεις και Εγκρίσεις 11-5η/Φ/17402 και 
ακόμα ένα δερμάτινο ή πλαστικό σακκάκι ή ένα Τζάκετ εξ υφάσματος 
κάθε δύο χρόνια ή το αντίτιμο αυτού για την προμήθειά του. 

11. ΑΔΕΙΑ ΓΑΜΟΥ: 

Οι εργοδότες υποχρεούνται στην χορήγηση Αδειας Γάμου σε όλους 
τους παραπάνω μισθωτούς που πρόκειται να παντρευθούν εκ (5) πέντε 
ημερών, με πλήρεις αποδοχές η οποία δεν συμψηφίζεται με την χορη- 
γουμένη από τον Νόμον υποχρεωτική Κανονική Άδεια. 

12. ΕΒΔΟΜΑΔΙΑΙΑ ΕΡΓΑΣΙΑ - ΥΠΕΡΕΡΓΑΣΙΑ - ΥΠΕΡΩ¬ 
ΡΙΑ: 

Η εργασία των παραπάνω μισθωτών καθορίζεται με την παρούσα σε 
40 ώρες και σε πενθήμερη απασχόληση από Δευτέρα μέχρι και Παρα¬ 
σκευή. 

Η Ασφαλιστική κάλυψη όμως των μισθωτών θα συνεχίσει να γίνεται 
για (6) ημέρες την εβδομάδα. 

Για την εξεύρεση του ωρομισθίου της κάθε κατηγορίας των μισθω¬ 
τών της παρούσας, για τον υπολογισμό της προσαυξήσεως της υπερερ- 
γασίας και της υπερωρίας, όταν πραγματοποιηθεί τέτοια εργασία, ισχύ¬ 
ουν οι κοινές προς τούτο διατάξεις. 

13. ΚΥΡΙΑΚΕΣ ΚΑΙ ΑΡΓΙΕΣ 

Για εργασία κατά τις Κυριακές και τις Αργίες, που έχουν καθοριθεί 
από τον Νόμο, όσοι από τους παραπάνω μισθωτούς αμείβονται με μισθό 


δικαιούνται το 1/22 αυτών, προσαυξημένο κατά 75%. 

Οι αμειβόμενοι με ημεριμίσθιο δικαιούνται ένα ημερομίσθιο προσαυ¬ 
ξημένο κατά 75%. 

Επίσης με την παρούσα Σύμβαση καθορίζεται ότι μεταξύ των καθιε¬ 
ρωμένων νομίμων αργιών θα συμπερλαμβάνεται και η εορτή του 
ΑΓΙΟΥ ΠΝΕΥΜΑΤΟΣ, σαν ημέρα εορτασμού του Κλάδου των χειρι¬ 
στών και βοηθών Μηχανημάτων. 

Σε περίπτωση που θα εργασθούν κατά την ημέρα αυτή οι μισθωτοί 
της παρούσας θα δικαιούνται τις προσαυξήσεις που προβλέπονται με την 
παρούσα για τις καθιερωμένες αργίες. 

14. ΕΠΑΝΔΡΩΣΗ ΜΗΧΑΝΗΜΑΤΩΝ ΜΕ ΒΟΗΘΟΥΣ: 

Οι εργοδότες υποχρεούνται στην επάνδρωση των μηχανημάτων με 
Βοηθούς χειριστών όπου και όπως προβλέπεται τούτο από τα άρθρα 34 
και 35 του εν ισχύ Νέου Κανονισμού Μεταλλευτικών και Λατομικών ερ¬ 
γασιών. 

15. ΠΛΗΡΩΜΗ ΤΩΝ ΜΙΣΘΩΤΩΝ - ΕΞΟΦΛΗΤΙΚΕΣ ΑΠΟΔΕΙ¬ 
ΞΕΙΣ: 

Η πληρωμή των μισθωτών της παρούσας θα γίνεται με εξοφλητικές 
αποδείξεις που θα περιέχουν αναλυτικά τις αποδοχές τους ως και τις 
κάθε είδους κρατήσεις. 

16. ΑΠΟΛΥΣΕΙΣ ΜΙΣΘΩΤΩΝ: 

Σε περίπτωση απόλυσης χειριστού ή βοηθού οι εργοδότες υποχρεού- 
νται στην άμεση εξόφληση κάθε οφελομένου ποσού και στην παράδοση 
του Βιβλιαρίου ΙΚΑ πλήρως ενημερωμένου μέχρι του τέλους του προη¬ 
γουμένου της απόλυσης μηνός. 

17. ΦΑΡΜΑΚΕΙΟ - ΠΡΩΤΕΣ ΒΟΗΘΕΙΕΣ: 

Οι εργοδότες υποχρεούνται να διατηρούν στους τόπους εργασίας και 
σε πλήρη ετοιμότητα άπαντα τα προβλεπόμενα από τα άρθρα 9, 10 και 
34 του Νέου Κανονισμού Μεταλλευτικών και Λατομικών Εργασιών για 
την άμεση αντιμετώπιση ατυχημάτων και ασθενειών των παραπάνω μι¬ 
σθωτών. 

18. ΣΥΝΔΙΚΑΛΙΣΤΙΚΗ ΕΙΣΦΟΡΑ: Στα εργοτάξια που ο αριθμός 
των απασχολουμένων είναι τουλάχιστον δέκα (10) άτομα οι εργοδότες 
υποχρεούνται στην παρακράτηση ποσοστού (1%ο) ένα επί τις χλίοις 
από τις συνολικές μηνιαίες αποδοχές των εργαζομένων χειριστών και 
βοηθών μηχανημάτων σαν συνδικαλιστική εισφορά υπέρ της Ομοσπον¬ 
δίας Χειριστών Μηχανοδηγών και Γεωτρυπανιστών Ελλάδος. 

Το ποσό που θα προκύπτει από την παραπάνω παρακράτηση, κάθε 
ημερολογιακό τρίμηνο και μέχρι την 15η ημέρα του επομένου μηνός 
μετά το τρίμηνο, θα κατατίθεται στον Λογαριασμό της Ομοσπονδίας 
στην Εθνική Τράπεζα της Ελλάδος (Κεντρικό Κατάστημα) με αριθμό 
482346-05. 

Οι εργαζόμενοι χειριστές και βοηθοί έχουν το δικαίωμα με Δήλωσή 
τους προς τον εργοδότη τους ν’ αρνηθούν την παραπάνω παρακράτηση 
της εισφοράς. 

19. ΣΧΟΛΗ ΕΚΠΑΙΔΕΥΣΗΣ ΚΑΙ ΜΕΤΕΚΠΑΙΔΕΥΣΗΣ ΒΟΗ¬ 
ΘΩΝ ΚΑΙ ΧΕΙΡΙΣΤΩΝ: 

Συμφωνείται μεταξύ των συμβαλλομένων μερών ότι θα γίνει κοινή 
και συντονισμένη προσπάθεια προς τον ΟΑΕΔ να ιδρυθούν και να λει¬ 
τουργήσουν Σχολές εκπαιδεύσεως και επιμορφώσεως των χειριστών 
και βοηθών, σε όλα τα διαμερίσματα της Χώρας, με σκοπό και στόχο 
την πιο πλήρη τεχνική κατάρτιση, τόσο στα εν χρήσει Μηχανήματα όσο 
και στη νέα τεχνολογία, των αδειούχων χειριστών και των βοηθών μη¬ 
χανημάτων που θα έχουν προϋπηρεσία βοηθού τουλάχιστον (600) ημε¬ 
ρομισθίων ή κατά το ήμισυ βοηθού χειριστού και το υπόλοιπο ήμισυ 
υπηρεσία σε Συνεργείο επισκευών μηχανημάτων, όσο και των Αδειού¬ 
χων χειριστών μιας Ομάδας μηχανημάτων σε άλλη Ομάδα. 

Οι λεπτομέρειες και τα προσόντα που θα απαιτηθούν γι’ αυτούς που 
θα έχουν το δικαίωμα εισαγωγής στις Σχολές ως και ο χρόνος εκπαί¬ 
δευσής των, θα κανονισθούν με κοινές συναντήσεις εκπροσώπων των ερ¬ 
γοδοτών, των εργαζομένων και των υπηρεσιακών παραγόντων του 
ΟΑΕΔ. 

θεωρείται επιβεβλημένη η παραπάνω ίδρυση και λειτουργία των 
Σχολών, τόσο για την καλή χρήση και την συντήρηση των μηχανημά¬ 
των και την αποφυγή αναίτιων φθορών, που συνεπάγεται σοβαροτάτη 
ζημία για την εν γένει Εθνική Οικονομία, όσο και για την αύξηση της 
αποδοτικότητας αυτών. 

Το Επίδομα Μετεκπαίδευσης και Επιμόρφωσης των ευδοκίμως εξερ- 
χομένων από τις Σχολές χειριστών, θα κανονισθεί με νέα συμφωνία με¬ 
ταξύ των Οργανώσεων εργαζομένων και εργοδοτών, όταν θ’ αρχίσει η 
λειτουργία των Σχολών. 

20. Τυχόν καταβαλλόμενες αποδοχές ανώτερες και όροι εργασίας 

ευνοϊκότεροι από αυτούς που καθορίζονται με την παρούσα δεν μειώνο¬ 
νται και δεν αλλάζουν. 

21. Παροχές καταβαλλόμενες με μορφή Επιδομάτων παραγωγής ή 
καλής αποδόσεως δεν συμψηφίζονται με τις αυξήσεις που χορηγούνται 
με την παρούσα. 

22. Η ισχύς της παρούσας Συλλογικής Σύμβασης Εργασίας με τις εν 
αυτή ρυθμίσεις αρχίζει από 1.1.1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 19 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙ ΑΔΗΣ 
— ♦ - 

Αριθ. 18200 ^ 

Κήρυξη εκτελεστής της αριθ. 43/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των μελών του Συλλόγου 
Προσωπικού ΔΕΗ-ΠΑΠ περιφέρειας Αθηνών - Πειραιά. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα ΝΔ.3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 43/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στη Δημόσια Επιχ/ση Ηλεκτρισμού και στον 
Σύλλογο Προσ/κού ΔΕΗ-ΠΑΠ με την οποία επικυρώνεται η 21/88 
απόφαση του ΠΔΔΔ Αθηνών που αφορά τους όρους αμοιβής και εργα¬ 
σίας των μελών του Συλλόγου Προσωπικού ΔΕΗ-ΠΑΠ Περιφέρειας 
Αθηνών - Πειραιά και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εργαζόμενοι στη 
ΔΕΗ, μέλη του Συλλόγου Προσ/κού ΔΕΗ-ΠΑΠ Περιφέρειας Αθηνών - 
Πειραιώς. 

2. Από της ισχύος της απόφασης αυτής χορηγείται επίδομα εξομα- 
λύνσεως εκ ποσοστού 15% επί των βασικών αποδοχών στους πρώην 
καταμετρητές υπαλλήλους της ΔΕΗ, μέλη του Συλλόγου Προσ/κού 
ΔΕΗ-ΠΑΠ, οι οποίοι λαμβάνουν επίδομα καταμετρήσεως - ενδείξεων. 

3. Από της ισχύος της απόφασης αυτής οι ρυθμίσεις της από 
24.6.88 ΣΣΕ Προσ/κού ΔΕΗ έχουν εφαρμογή και για τους εργαζόμε¬ 
νους που υπάγονται στην απόφαση αυτή. 

Η ισχύς της απόφασης αυτής αρχίζει από 4 Φεβρουάριου 1988. 
Η απόφαση αυτή να δημοσιευθεί στην Εφημερίδα της· Κυβερνήσεως. 

Αθήνα, 23 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 18247 (5) 

Δημοσίευση στην Εφημερίδα της Κυβερνήσεως της από 2.10.89 ΣΣΕ 
για τους όρους αμοιβής και εργασίας των εργατοτεχνιτών Οικοδό¬ 
μων και των συναφών κλάδων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 5.10.89 και συντάχθηκε το υπ’ αρ. 
252/89 πρακτικό καταθέσεως, της οποίας το περιεχόμενο έχει ως 
εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Που αφορά τους όρους αμοιβής και εργασίας των Εργατοτεχνιτών Οι¬ 
κοδόμων και των Συναφών Κλάδων όλης της Χώρας. 

Αθήνα, σήμερα 2 Οκτωβρίου 1989, οι υπογεγραμμένοι: 

1. α) Γιάννης Οικονόμου, Πρόέδρος της Πανελληνίου Ενώσεως Δι¬ 
πλωματούχων Μηχανικών Εργοληπτών Δημοσίων Έργων (ΠΕΔ- 
ΜΕΔΕ) και 

β) Κουμπλής Αναστάσιος, Πρόεδρος της Πανελληνίου Ενώσεως Δι¬ 


πλωματούχων Μηχανολόγων - Ηλεκτρολόγων Εργοληπτών Δημο¬ 
σίων Έργων (ΠΕΔΜΗΕΔΕ) από την μία πλευρά και 

2. Γιάννης Κοκκινέλης, Πρόεδρος της Ομοσπονδίας Οικοδόμων και 
Συναφών Επαγγελμάτων Ελλάδος, από την άλλη πλευρά, νόμιμα 
εξουσιοδοτημένοι για την υπογραφή τούτης της Συλλογικής Σύμβα¬ 
σης, συμφώνησαν και αποδέχτηκαν τα παρακάτω: 

Άρθρο 1. 

Τα κατώτατα όρια βασικών ημερομισθίων των Εργατοτεχνιτών 
Οικοδόμων και Συναφών Ειδικοτήτων και των δύο φύλλων σ’ όλη 
τη Χώρα, που απασχολούνται στις οικοδομικές και συναφείς προς τις 
οικοδομικές εργασίες (εγγειοβελτιωτικά, αρδευτικά, αποχετευτικά, 
υδροηλεκτρικά έργα κ.λπ.) και ανεξάρτητα από τον τόπο προσφοράς 
της εργασίας τους, καθορίζονται ως ακολούθως: 

α) ΤΕΧΝΙΤΕΣ: Κτίστες, Κονιαστές, Μπετόν - Αρμέ, Ξυλότυποι 
Μπετόν, Σιδεράδες Μπετόν, Πιστολαδόροι, Κατεδαφιστές, Μαρμα¬ 
ρογλύπτες, Μετωπατζήδες, (οι απασχολούμενοι με την τοποθέτηση 
Μετώπων), Πατωματζήδες, Υδραυλικοί (περιλαμβανομένων και 
των εργαζομένων σε καλοριφέρ), Συνδετές αποχέτευσης, Μωσαϊκών 
δαπέδων, Μονωτές, Πλακοστρωτές γενικά. Ελαιοχρωματιστές, 
Ντουκαδόροι, Ξυλουργοί γενικά εκτελούντες όλες ανεξάρτητα τις ξυ¬ 
λουργικές εργασίες και των λοιπών ειδικοτήτων μη ειδικώς κατανο- 


μαζομένων .δρχ. 3.820 

β) ΒΟΗΘΟΙ ΤΕΧΝΙΤΩΝ ΚΑΙ ΕΙΔΙΚΕΥΜΕΝΟΙ ΕΡΓΑΤΕΣ . 
δρχ. 3.415 

γ) ΥΠΟΝΟΜΟΠΟΙΟΙ .δρχ. 3.465 

γ) ΑΝΕΙΔΙΚΕΥΤΟΙ ΕΡΓΑΤΕΣ.δρχ. 3.225 


ε) Τα παραπάνω κατώτερα ημερομίσθια ισχύουν για εργάσιμη 
εβδομάδα πέντε ημερών. 

Άρθρο 2. · 

Από 1.5.89 και εξής τα κατωτέρα μεροκάματα που προβλέπο- 
νται από τούτη τη Συλλογική Σύμβαση διαμορφώνονται χωρίς πε¬ 
ριορισμό με την ΑΤΑ που θα χορηγείται στο μέλλον. 

Άρθρο 3. 

Στους εργαζόμενους σε σκαλωσιές (κτιρίων - καμινάδων κ.λπ.) 
ύψους άνω των 30 μέτρων χορηγείται, από την 1.8.89, επίδομα 
κατά 10% επί των ημερομισθίων του πιο πάνω άρθρου 1. 

Άρθρο 4. 

Η εργασία διακόπτεται σε περιπτώσεις καύσωνα, όταν η θερμο¬ 
κρασία υπερβαίνει τους 39° Θ υπό σκιά στον τόπο εργασίας, το δε 
ημερομίσθιο καταβάλλεται χωρίς περικοπή. 

Άρθρο 5. 

Τα συμβαλλόμενα μέρη σύμφωνησαν να καταβάλλουν κοινές προ¬ 
σπάθειες για την εκπαίδευση, ειδίκευση, επανειδίκευση των εργαζο¬ 
μένων του κλάδου, με την οργάνωση αρχικά εκπαιδευτικών σεμινα¬ 
ρίων στην Αθήνα και στη συνέχεια σ’ όλη την Χώρα με την ίδρυση 
και λειτουργία ειδικών σχολών. 

Άρθρο 6. 

Όσες διατάξεις Δ.Α. και Σ.Σ.Ε. του κλάδου δεν τροποποιούνται 
μ’ αυτή τη Σ.Σ.Ε. εξακολουθούν να ισχύουν. 

Άρθρο 7. 

Τυχόν καταβαλλόμενες αποδοχές ανώτερες από τις καθοριζόμε¬ 
νες από τούτη τη Συλλογική Σύμβαση ή ισχύοντες όροι εργασίες δεν 
μειώνονται ούτε μεταβάλλονται μ’ αυτήν. 

Άρθρο 8. 

Η ισχύς της Σύμβασης αυτής με τις παραπάνω διακρίσεις αρχίζει 
από την 1η Γενάρη 1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 

Αριθ. 18248 (6) 

Δημοσίευση στην Εφημερίδα της Κυβερνήσεως της από 12.9.89 ΣΣΕ 
για τους όρους αμοιβής και εργασίας των εργαζομένων με σχέση ερ¬ 
γασίας Ιδιωτικού Δικαίου στο Στρατηγείο Διοίκησης Ανατολικής 
Μεσογείου (ΣΔΑΜ). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 4.10.89 και συντάχθηκε το υπ’ αριθ. 
250/89 πρακτικό καταθέσεως, της οποίας το περιεχόμενο έχει ως 
εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Για τους όρους αμοιβής και εργασίας των εργαζομένων με σχέση Εργα¬ 
σίας Ιδιωτικού Δικαίου στο Στρατηγείο Διοίκησης Ανατολικής Με¬ 
σογείου (ΣΔΑΜ). 

Στην Αθήνα σήμερα 12 Σεπτεμβρίου 1989 οι υπογεγραμμένοι: 
α) Κων/νος Μπαζιώτης υπάλληλος του Γενικού Λογιστηρίου του 
Κράτους εκπρόσωπος του Δημοσίου δυνάμει της αρ. 2013507/1210/ 
0022/9.2.1989 απόφασης του Υπουργού Οικονομικών. 

β) Δημήτριος Ρουσσάκης και Δημήτριος Κουλοχέρης Πρόεδρος και 
Γεν. Γραμματέας αντίστοιχα του Σωματείου Πολιτικού Προσωπικού 
ΣΔΑΜ νομίμως εξουσιοδοτημένοι, δια της από 4.7.89 εξουσιοδότηση 
του Διοικητικού Συμβουλίου του παραπάνω Σωματείου, συνομολογή¬ 
σαμε και συναποφασίσαμε τη σύνταξη και υπογραφή της παρούσας Ειδι¬ 
κής Συλλογικής Σύμβασης Εργασίας (ΕΣΣΕ) η οποία έχει ως κατω¬ 
τέρω. 

Άρθρο 1 

Στην παρούσα Ειδική Συλλογική Σύμβαση εργασίας υπάγονται, οι 
εργαζόμενοι με σχέση εργασίας Ιδιωτικού Δικαίου στο Στρατηγείο Διοί¬ 
κησης Ανατολικής Μεσογείου (ΣΔΑΜ). 

Άρθρο 2 

Από 1η Ιανουάριου 1989, οι αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α., όπως 
έχουν διαμορφωθεί την 31η Δεκεμβρίου 1988, μαζί με το ποσό που 
προέκυψε από τη χορήγηση του διορθωτικού ποσοστού Α.Τ.Α. έτους 
1988 (1,4%) αυξάνονται με την Α.Τ.Α., η οποία θα καταβάλλεται 
σύμφωνα με την αριθ. Α.Π. 2001854/110/0022/10.1.1989 Κοινή 
Υπουργική απόφαση «Κλιμάκωση ποσοστού της Α.Τ.Α. από 1.1.89» 
(ΦΕΚ 31/Β/17.1.89). 

Άρθρο 3 

Οι βασικοί μηνιαίοι μισθοί του αναφερομένου στο άρθρο 1 της παρού¬ 
σας, προσωπικού, καθορίζονται ως εξής: 

α) Πτυχιούχοι Ανωτέρω Τεχνικών Σχολών γενικώς. 


η υπηρεσίας 

δρχ· 

0-1 

32.000 

1- 3 

35.000 

3- 6 

38.000 

6- 9 

39.000 

9 - 12 

41.500 

12 - 15 

43.500 

15 - 18 

45.500 

18 - 21 

47.500 

21 - 24 

49.500 

24 - 27 

50.500 

27 - 30 

51.500 

30 - 33 

52.500 


β) Πτυχιούχοι Μέσων Τεχνικών Σχολών ή Διπλωματούχοι Μηχανι¬ 
κοί Εμπορικού Ναυτικού ή πρώην Αξ/κοί και Υπαξ/κοί Ενόπλων Δυ¬ 
νάμεων της αυτής ή παρεμφερούς ειδικότητας ευδοκίμως απομακρυν- 
θέντες και των οποίων τα προσόντα αναγνωρίζονται ως ισότιμα Μέσων 
Τεχνικών Σχολών, διπλωματούχοι Ασυρματισταί (Ραδιοτηλεγραφηταί) 
Εμπορικού Ναυτικού ή έχοντες γενικόν πτυχίον Ραδιοτηλεγραφητού 
Υπουργείου Συγκοινωνιών ή Επαγγελματικής Εκπαιδεύσεως ή πτυ- 


χίον Συγκροτήματος Διαβιβάσεων Ενόπλων Δυνάμεων ως και χειρισταί 
τηλετύπων κάτοχοι απολυτηρίου εξαταξίου (παλαιού τύπου) Γυμνά- 

σίου. 


Έτη υπηρεσίας 

δρχ· 

0- 1 

29.000 

1 - 3 

31.000 

3 - 6 

34.500 

6 - 9 

35.500 

9 - 12 

37.500 

12 - 15 

39.500 

15 - 18 

41.500 

18 - 21 

43.500 

21 - 24 

45.500 

24 - 27 

47.500 

27 - 30 

48.500 

30 - 33 

49.500 

γ) Εμπειροτεχνίτες (για 
τηλεπ/νιών. 

όλες τις Τεχνικές Ειδικότητες) - Χειριστές 

Έτη υπηρεσίας 

δρχ· 

0- 1 

28.500 

1 - 3 

30.000 

3 - 6 

34.000 

6- 9 

35.000 

9 - 12 

37.000 

12 - 15 

39.000 

15 - 18 

40.500 

18 - 21 

43.000 

21 - 24 

45.000 

24 - 27 

47.000 

27 - 30 

48.000 

30 - 33 

48.500 


Άρθρο 4 


1. Καταργούνται από 1η Ιανουάριου 1989: 


α) Το ποσό της Α.Τ.Α. που έχει χορηγηθεί μέχρι 30 Απριλίου 1985 
και 


β) Το διορθωτικό ποσό, που έχει χορηγηθεί με την αριθ. 40/82 από¬ 
φαση του Δ.Δ.Δ.Δ. Πειραιά (ΦΕΚ 465/Β/2.7.82), για το προσωπικό 
και των τριών παραπάνω κατηγοριών που έχει το 21 χρόνια υπηρεσίας 
και άνω και χορηγείται αντίστοιχο διορθωτικό ποσό στο προσωπικό 
αυτό από δρχ. Ι,ΟΟΟ.δρχ. 

2. Η ΑΤΑ των αποδοχών θ’ αρχίσει να δίδεται κανονικά, με βάση τα 
χορηγούμενα ποσοστά, από 1.5.1985 σύμφωνα με τις ισχύουσες ρυθμί¬ 
σεις,· προϋποθέσεις και περιορισμούς. 

Άρθρο 5 

Από την έναρξη ισχύος της σύμβασης αυτής διαμορφώνονται. 

1. Το επίδομα τροφής σε δρχ. 80 την ημέρα. 

2. Το επίδομα μεταφοράς σε 55 δρχ. 

Άρθρο 6 

Κατά τα λοιπά εξακολουθούν να ισχύουν, κατά το μέρος που δεν τρο¬ 
ποποιούνται με την παρούσα Ε.Σ.Σ.Ε., οι προΐσχύουσες ρυθμίσεις. 

Άρθρο 7 

Η ισχύς της παρούσας Ε.Σ.Σ.Ε. αρχίζει από 1η Ιανουάριου 1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 

Αριθ. 17939 (7) 

Κήρυξη εκτελεστής της 2/89 απόφασης του ΔΔΔΔ Πατρών που αφορά 
τους όρους αμοιβής και εργασίας του προσωπικού που ανήκει στο 
Σωματείο Πολιτικού Προσωπικού Μονίμων Υπαλλήλων και Υπαλ¬ 
λήλων με σχέσή Ιδιωτικού Δικαίου Πολεμικής Αεροπορίας «Ο ΠΗ¬ 
ΓΑΣΟΣ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα ΝΔ 3755/57 και 1198/72, αποφασίζουμε: 

Κηρύσσουμε εκτελεστή την αριθμ. 2/89 απόφαση του ΔΔΔΔ Πα¬ 
τρών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα Υπουργεία Οικονομικών και Εθνικής 
Άμυνας αφενός και στο Σωματείο Πολιτικού Προσωπικού Μονίμων 
Υπαλλήλων και Υπαλλήλων με σχέση ιδιωτικού δικαίου Πολεμικής Αε¬ 
ροπορίας Ν. Αχαΐας «Ο ΠΗΓΑΣΟΣ» που αφορά τους όρους αμοιβής και 
εργασίας του με σχέση εργασίας ιδιωτικού δικαίου απασχολούμενου 
προσωπικού που ανήκει στο παραπάνω Σωματείο και της οποίας το 
διατακτικό έχει ως εξής: 

1. Τα κατώτερα όρια βασικών μισθών και ημερομισθίων του με 
σχέση εργασίας ιδιωτικού δικαίου απασχολουμένου προσωπικού που 
ανήκει στο «Σωματείο Πολιτικού προσωπικού - Μονίμων Υπαλλήλων 
και Υπαλλήλων με σχέση Ιδιωτικού Δικαίου Πολεμικής Αεροπορίας «Ο 
ΠΗΓΑΣΟΣ» τα προβλεπόμενα από την από 5.9.1984 ΣΣΕ και τις 
προηγηθείσες από 14.6.1982, 2.12.1981 και 19.6.1981 ΕΣΣΕ 
όπως τα όρια αυτά έχουν διαμορφωθεί κατά την ημερομηνία ισχύος της 
παρούσης απόφασης, αυξάνονται από την ημερομηνία αυτή κατά ποσο¬ 
στό εννέα επί τοις εκατό (9%). 

2. Τα κατώτερα όρια μισθών και ημερομισθίων που καθορίζονται 
στην παράγρ. 1, προσαυξάνονται με επίδομα πολυετούς υπηρεσίας 
(τριετών) που ορίζεται σε ποσοστό 10% για την πρώτη και δεύτερη 
τριετία πραγματικής υπηρεσίας ή προϋπηρεσίας ή ασκήσεως αυτοτε¬ 
λούς επαγγέλματος και 5% για τις υπόλοιπες τριετίες και μέχρι δέκα 
(10) τριετίες κατ’ ανώτατο όριο. 

Σαν χρόνος προϋπηρεσίας για τον υπολογισμό του επιδόματος αυτού, 
αναγνωρίζεται και ο χρόνος στρατιωτικής θητείας ως κληρωτού, μετά 
από καταβολή συμπληρωματικής εισφοράς (εξαγορά) και κατόπιν σχε¬ 
τικής εγγράφου αιτήσεως του μισθωτού που υποβάλλεται στον αρμόδιο 
εκκαθαριστή των αποδοχών. Η εισφορά για κάθε αναγνωριζόμενο μήνα 
ορίζεται σε ποσοστό 7% επί του βασικού μηνιαίου μισθού ή των 25 βα¬ 
σικών ημερομισθίων του κάθε μισθωτού, που ισχύουν κατά τον χρόνο 
υποβολής της σχετικής εγγράφου αιτήσεως. Για αναγνώριση χρόνου 
μικρότερη του μηνός καταβάλλεται ανάλογο κλάσμα. Η παραπάνω συ¬ 
νολική εισφορά καταβάλλεται σε ισόποσες μηνιαίες δόσεις και αρχίζει να 
παρακρατείται από τον επόμενο μήνα από την υποβολή της έγγραφης 
αίτησης. 

3. Το προβλεπόμενο από την ΕΣΣΕ της 19.6.1981 επίδομα συζύ¬ 
γου χορηγείται από 1.1.1988 και στις έγγαμες γυναίκες με τις ίδιες 
προϋποθέσεις όπως και στους άνδρες και υπολογίζεται για μεν το χρο¬ 
νικό διάστημα μέχρι 31.12.1988 σε ποσοστό 5% επί των ιαχυόντων κατά 
την 31.12.1987 βασικών μισθών και ημερομισθίων, για δε το χρονικό 
διάστημα από 1.1.1989 και εφεξής, σε ποσοστό 10% συνολικά επί των 
εκάστοτε ισχυόντων βασικών μισθών και ημερομισθίων. 

4. Το προβλεπόμενο από την ΕΣΣΕ της 19.6.1981 επίδομα πτυχίου 
αυξάνεται από της ισχύος της παρούσας σε ποσοστό 15% συνολικά γι’ 
αυτούς που έχουν πτυχίο Ανωτάτης Σχολής. Για τους πτυχιούχους 
Ανωτέρων Σχολών παραμένει στο ποσοστό που είχε καθοριστεί με τις 
προηγούμενες ρυθμίσεις. 

5. Το προβλεπόμενο από την ΕΣΣΕ της 19.6.1981 ειδικό επίδομα 
υπηρεσίας σε Μονάδες Κορυφών, αυξάνεται από την ημερομηνία ισχύος 
της παρούσας σε 3.000 δρχ. και χορηγείται από τις προβλεπόμενες 
στην παραπάινω ΕΣΣΕ προϋποθέσεις. 

6. Στους μισθωτούς που αφορά η παρούσα χορηγείται ειδική άδεια 
γάμου 8 εργασίμων ημερών, μετά πλήρων αποδοχών. 

7. Σε όσους από τους μισθωτούς που υπάγονται στην παρούσα, απα¬ 
σχολούνται αποκλειστικά ως χειριστές (ακτινολογικών μηχανημάτων, 
χορηγείται επί πλέον της κανονικής τους άδειας και ειδική άδεια 15 ερ¬ 
γασίμων ημερών μετά πλήρων αποδοχών. 

8. Στους μισθωτούς που υπάγονται στην παρούσα χορηγούνται οι 
παρακάτω αποδοχές σε είδος: 

α) Δύο ενδυμασίες εργασίας (φόρμες) κάθε έτος. 

β) Ένα ζευγάρι παπούτσια ασφαλείας από ελαστικό, κάθε έτος. 


γ) Ένα σακάκι ισχυρού ψύχους, κάθε τρία έτη. 

Όλα τα παραπάνω είδη ανήκουν στην κυριότητα του εργοδότη, 
δ) Ένα πλαστικό μπουκάιλι ή χάρτινο κουτί γάλα παστεριωμένο, για 
κάθε εργάσιμη ημέρα, στη συσκευασία που κυκλοφορεί του μισού κιλού 
ή του μισού λίτρου και σε κάθε περίπτωση σε συσκευασία όχι μικρότερη 
του μισού κιλού ή του μισού λίτρου. 

9. Τυχόν καταβαλλόμενες ανώτερες αποδοχές δεν θίγονται. 

10. Κατά τα λοιπά εξακολουθούν να ισχύουν οι από 5.9.1984, 
14.6.1982, 2.12.1981 και 19.6.1981 Ειδικές Συλλογικές Συμβά¬ 
σεις Εργασίας. 

11. Η ισχύς της παρούσας αρχίζει από 15.11.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-+- 

Αριθ. Α2α/36178 (8) 

Καθορισμός προσωπικού του Ιδρύματος Βρεφονηπιακών Σταθμών 
Αθηνών που εξαιρείται από τις διατάξεις του Νόμου 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. τις'διατάξεις του εδαφίου (ια) της παραγράφου 2 του άρθρου 1 του 
Ν. 1735/87 «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση πολιτικά δικαιώματα και άλλες διατάξεις». 

2. Την πράξη του Υπουργού Προεδρίας της Κυβέρνησης αριθ. 505 
αριθ. πρωτ. 3099/9.10.89 «έγκριση πρόσληψης προσωπικού στο 
Ίδρυμα Βρεφονηπιακών Σταθμών Αθηνών». 

3. Τις εξαιρετικές υπηρεσιακές ανάγκες σε προσωπικό των 33 Βρε¬ 
φονηπιακών Σταθμών που λειτουργεί το Ίδρυμα στην περιοχή Αττικής, 
αποφασίζουμε: 

1. Καθορίζουμε το παραπάνω προσωπικό του Ιδρύματος Βρεφονη¬ 
πιακών Σταθμών Αθηνών, αρμοδιότητος Υπουργείου Υγείας, Πρόνοιας 
και Κοινωνικών Ασφαλίσεων, που εξαιρείται από τις διατάξεις του νό¬ 
μου 1735/87 ως προς τον τρόπο και τη διαδικασία προαλήψεώς του 
ως εξής: 

α) οκτώ (8) οδηγών, β) έξι (6) συνοδηγών, γ) δεκαέξι (16) νηπιοβρε- 
φοκόμων κατηγορίας ΤΕ, δ) πέντε (5) νηπιαγωγών (εκπαιδευτικό προ¬ 
σωπικό) κατηγορίας ΤΕ, ε) μιας (1) αναπληρώτριας εκπαιδευτικού 
προσωπικού κατηγορίας ΔΕ, στ) ένδεκα (11) άτομα βοηθητικό προσω¬ 
πικό κατηγορίας ΥΕ και ζ) ενός (1) παιδιάτρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Οκτωβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. 8. ΚΟΙΝ. ΑΣΦ/ΣΕΟΝ 

ΝΙΚΟΛ. ΘΕΜΕΛΗΣ ΓΕΩΡΓ. ΜΕΡΙΚΑΣ 

' -♦- 

Αριθ.ΥΠΠΟ/ΑΙΛΑΠ/Γ/2703/44314 (9) 

Χαρακτηρισμός ως ιστορικών διατηρητέων μνημείων ΙΝ 8ΙΤΙΙ α. μέ¬ 
ρους του μηχανικού εξοπλισμού του κτιρίου Δ10 β. του μηχανικού 
εξοπλισμού του κτιρίου Δ6 και γ. των εναέριων και υπόγειων σωλη¬ 
νώσεων του εργοστασίου Γκαζιού στην Αθήνα. Ορισμός νέων χρή¬ 
σεων στο σύνολο του συγκροτήματος Γκαζιού που έχει χαρακτηρι- 
σθεί ως ιστορικός τόπος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την Υ.Α. ΔΙΑΛΠ/Γ/1968/30544/21.7.86 (ΦΕΚ 621/τ.Β/ 
26.9.86) με την οποία χαρακτηρίστηκε ως ιστορικός τόπος. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 16/7.9.89, αποφασίζουμε: 

Χαρακτηρίζουμε: 

1. Ως ιστορικά διατηρητέα μνημεία στην αίθουσα καθαρτηρίων ΔΙΟ 
(α) Δύο (2) συνεχόμενα ζεύγη λεκανών χημικού καθαρισμού αερίου ΙΝ 
δΙΤΙί, (β) δύο (2) «βαρέλες» αποθήκευσης ΙΝ 5ΙΤΙΙ και (γ) τις καμινά¬ 
δες του κτιρίου, διότι αποτελούν σημαντική μαρτυρία του κύκλου παρα- 
γωγής και αναπόσπαστο μέρος του μηχανικού εξοπλισμού του κτιρίου. 

2. Ως ιστορικό διατηρητέο μνημείο όλος ο μηχανικός εξοπλισμός του 
κτιρίου των φούρνων ΔΕ και των μηχανημάτων του ΙΝ 8ΙΤΙΓ γιατί απο¬ 
τελούν μνημειακό σύνολο. 

3. Ως ιστορικά διατηρητέα μνημεία τις υπόγειες και εναέριες σωλη¬ 
νώσεις του δικτύου σαν σύνολο διότι θα συμβάλει αφενός στην πληρέ¬ 
στερη μελέτη του εργοστασίου και αφετέρου στην διατήρηση της φυσιο¬ 
γνωμίας του βιομηχανικού τοπίου. 

4. Ορίζουμε το σύνολο του συγκροτήματος ΒΙΟΜΗΧΑΝΙΚΟ ΑΡ¬ 
ΧΑΙΟΛΟΓΙΚΟ ΧΩΡΟ. 

Αυτός ο ορισμός πρέπει να αποτυπώνεται και στην ονομασία και στο 
περιεχόμενο των νέων χρήσεων. 


Ο ιστορικός αυτός τόπος να ονομαστεί «ΒΙΟΜΗΧΑΝΙΚΟ ΑΡΧΑΙΟ¬ 
ΛΟΓΙΚΟ ΠΑΡΚΟ» και να λειτουργήσει σε τρία επίπεδα ως εξής: 

α) ΚΕΝΤΡΟ ΤΕΧΝΟΛΟΓΙΚΗΣ ΚΑΙ ΕΠΙΣΤΗΜΟΝΙΚΗΣ ΠΛΗ¬ 
ΡΟΦΟΡΗΣΗΣ, ο κύριος στόχος του παραπάνω κέντρου θα είναι η δη¬ 
μιουργία ενός τόπου συγκέντρωσης και διακίνησης πληροφοριών σε θέ¬ 
ματα επιστήμης και τεχνολογίας μέσα στην ιστορική εξέλιξη και την 
προοπτική τους καθώς και η επιμόρφωση του ευρύτερου κοινού. 

β) ΠΟΛΥΠΛΕΥΡΟ ΣΥΣΤΗΜΑ ΠΟΛΙΤΙΣΤΙΚΩΝ ΕΚΔΗΛΩ¬ 
ΣΕΩΝ συναφές με την υπόλοιπη λειτουργία και ταυτότητα του χώρου. 

γ) ΜΟΥΣΕΙΟ του εργοστασίου του Γκαζιού το οποίο θα καλύψει την 
ανάγκη διαφύλαξης, διατήρησης και προβολής των αντικειμένων, ερ¬ 
γαλείων, σχεδίων και μηχανημάτων με σκοπό την καταγραφή της ιστο¬ 
ρίας παραγωγής φωταερίου στην Ελλάδα. 

Το ΜΟΥΣΕΙΟ πέρα από ένα συγκεκριμένο χώρο που θα καταλάβει 
μέσα στο συγκρότημα θα λειτουργήσει στο σύνολο του συγκροτήματος 
ως «ανοιχτό μουσείο» δεδομένου ότι το μεγαλύτερο μέρος του μηχανι¬ 
κού εξοπλισμού διατηρείται και προστατεύεται ΙΝ 8ΙΤυ. 

Αθήνα, 13 Οκτωβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














